Title: Zxczxc
Author: Karol Bergmann
Last saved by: Chudá Viera
Company: FEI

SPRÁVA ZO ZAHRANIČNEJ PRACOVNEJ CESTY

1.	Účastník ZPC:

RNDr. Dušan Janičkovič
Národný delegát Programového výboru pre „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020
Fyzikálny ústav SAV, Dúbravská cesta 9, 845 11 Bratislava, 
Jazyky: anglický

2.  Zahraničná pracovná cesta:

Brusel 13. 3.  – 14. 3. 2017:  
Účel cesty: 
1.	účasť na 18. zasadaní Programového výboru pre NMBP (PC-NMBP)
2.	účasť na neformálnom Pre-mítingu Programového výboru
Miesto konania: European Commission, DG Research & Innovation, Centre do Conference Albert Borschette, 1040 Brussels, Belgicko
Spôsob financovania: cestovné náklady refunduje EK na účet ministerstva, 
pobytové náklady a iné výdavky hradí MŠVVaŠ SR.

3.  Rámcový program pobytu:

a)	13. 3. 2017:  príchod do Bruselu a ubytovanie,
Pre-míting (neformálny) Programového výboru v priestoroch Occitanie Europe à Bruxelles, Rond-Point Schuman 14, Brussels 

b)	14. 3. 2017: 18. zasadanie Programového výboru pre NMBP programu Horizont 2020; 
Program zasadnutia: 
1.	Welcome and Introduction
2.	Approval of the Draft Agenda 
3.	Approval of the Draft Minutes of the 17^th Meeting,
4.	Information by the Chair
5.	Information by the Commision
CSA Project Synamera: Synergies in Nanotechnologies, Materials and Production in the European Research Area
6.	WP 20018-2020 – Elements for discussion 
7.	AOB
8.	Closing of meeting

Návrat do Bratislavy.

3.	Stručný priebeh rokovaní, resp.  študijného pobytu:

Ad: a)
Neformálneho pre-mítingu Programového výboru pre NMBP (PC) sa na pozvanie Francúzske-ho delegáta PC zúčastnili zástupcovia viac ako 22 krajín (nadpolovičná väčšina členov PC).  Delegáti preddiskutovali rôzne témy v súvislosti s predloženými dokumentami pre rokovanie PC, ktoré treba ujasniť alebo spresniť s EK a sformulovali spoločné stanovisko k viacerým otázkam:
1)	Pretože sa blíži termín, do ktorého musí byť pripravený prvý oficiálny draft Pracovného programu (WP) na roky 2018-2020, je nutné si ujasniť a spresniť spôsob, akým podávať návrhy na „topics“ do WP za strany ČK.  Je k dispozícií zoznam tém, ktoré navrhli jed-notlivé ČK a ku ktorým ostatné vyjadrili svoju podporu a postoj (áno/nie) – podľa názo-ru ČK by to EK mala brať pri zostavovaní WP do úvahy – aj ako to vyžadujú jej vlastné pravidlá. 

2)	V materiáli „Topics for discussion“ (ďalej pre-draft WP) chýba zatiaľ viacero tém, napr. Presidency Events, NCP network, špecifikácia niektorých „topics“. Od EK budeme žiadať vysvetlenie a uvedenie príčin/riešení.

3)	Dlhá diskusia vznikla pri otázke členenia „topics“ na projekty. Z daného textu zatiaľ vyplýva koncentrácia na menej tém/„topics“ a menej projektov v rámci každého, čo je vlastne príklon k veľkým projektom. Toto jednotlivé ČK tvrdo kritizovali a podľa ná-zoru mnohých to nie je v súlade s doterajšími skúsenosťami, vzhľadom na impakt pro-jektov, ich manažovanie, success-rate, a pod.

4)	Z predloženého materiálu tiež implicitne vyplýva potreba ďalej sa intenzívne zaoberať otázkou „identity“ programovej oblasti NMBP – hlavne vo vzťahu k výberu a zamera-niu tém.

5)	Opäť bola preberaná termínová otázka, keďže prvý oficiálny draft Pracovného progra-mu by mal byť hotový, resp. odsúhlasený jednotlivými ČK do leta  tohto roku a na plá-ne sú len dve ďalšie oficiálne plánované stretnutia PC-NMBP.

6)	Bolo dohodnuté, že závery z tejto diskusie prednesie na regulárnom zasadaní PC repre-zentant Francúzska ako hostiteľskej krajiny pre-mítingu.

Ad: b)
1.	18. zasadanie PC-NMBP viedol riaditeľ DG – RTD p. Peter Dröll

2.	Agenda zasadania PC bola prijatá bez pripomienok. Potom zástupkyňa Malty predniesla správu o príprave konferencie EuroNanoForum 2017. 
Francúzsky delegát následne predniesol závery pre-mítingu členov PC. Resumé pre-mítingu bolo zamerané hlavne na počet „topics“, očakávanú veľkosť projektových konzorcií a tiež bol zopakovaný návrh členov PC utvoriť ad-hoc Work-packages, ktoré by EK pomohli s prípravou definitívneho návrhu WP 2018-2020. 
3.	Prítomní delegáti potom bez pripomienok schválili zápis zo 17. zasadania PC-NMBP.

4.	P. Dröll informoval PC o konferencii European Industry Day, ktorá sa konala 28. 2. 2017 v Bruseli. Hlavným dokumentom konferencie je  „Industry in Europe - Facts & figures on competitiveness & innovation 2017“ . 
5.	Ďalej bola podaná informácia o workshope venovanom Hub-om. Tieto zatiaľ nie sú uvedené vo východiskách pre nasledujúci WP: ich koncept ešte treba dopracovať. Čo sa týka  koncepcie „Pilot Lines“ a ich postupnej premeny na Innovation Hubs, bolo kritizované hlavne ich (geografické) sústredenie predovšetkým v krajinách EU-15 (PL), viacero komentárov a pripomienok bolo tiež k reálnemu fungovaniu (UK, GR, F, LT, IL...). EK prisľúbila, že na nasledujúci PC-meeting bude pripravený text k „Open Innovation Hubs proposal“.  Ich prioritami pre nasledujúce obdobie tu budú:
Pre oblasť materiálov:
•	Ľahké zliatiny a matriály („lightweight materials“)
•	Povrchy a membrány modifikované na nano-úrovni
•	Biomateriály („bio-based materials“)
Pre aplikácie v oblasti:
•	Energeticky-úsporných budov (napr. plášte budov)
•	Medicínske aplikácie
•	Nano-liečivá
Ďalej boli v stručnosti prezentované výsledky záverečného hodnotenia programu M-ERA.NET. Tieto projekty boli a sú vo všeobecnosti veľmi pozitívne hodnotené, tak zo strany EK ako aj ČS, napriek tomu tu sú stále slabé miesta: jednak formálne záležitosti (zmätok v názvosloví programov – LT, IL), čo môže viesť k tzv. „oversubscription“ projektov. Pretrváva tiež vo viacerých krajinách (IL, PL,  LT, ...) problém s financova-ním na národnej úrovni, nie je možné použiť prostriedky ŠF pre ich podporu. SE upozornilo na nestále rastúcu veľkosť konzorcií, ktoré niekedy začínajú byť ťažko riaditeľné – EK prisľúbila preskúmať možnosť čiastočnej fragmentácie programov cez tzv, „clustering“.

6.	Dokument „WP2018-20_v1.5 Elements for discussion“ , ktorý bol pre toto stretnutie PC-NMBP pripravený, nepredstavuje ešte draft pracovného programu, ako bolo hneď na úvod zopakované a zdôraznené.  
EK predstavila svoje rámcové predstavy o rozpočte NMBP na jednotlivé roky 2018 -  2020, jeho rozdelenie na jednotlivé „topics,  ich predpokladaný počet ako aj očakávané delenie rozpočtu do projektov. Tendencia zo strany EK je sústrediť sa na menej „topics“, v rámci každého menej podporených ale omnoho väčších projektov. Táto predstava sa stretla so silnou opozíciou zo strany ČS (prakticky všetky), ktoré žiadali jednak zdôvodnenie tohto prístupu (PT, GR, IRL, ES...), jednak zachovanie podpory aj menším projektom (IRL, ES, SK, EE, CZ, UK...). Sk-delegácia namietala tiež fakt, že (finančne) veľké konzorcií by mohli viesť – v prípade účasti krajín z EU-13, kde úroveň odmeňovania pracovníkov VaV je omnoho nižšia než v EU- 15, pričom odmeny tvoria nadpolovičnú väčšinu prostriedkov na projekt – k finančne a teda aj organizačne nevyváženým konzorciám a to by mohlo  byť dodatočnou bariérou pre účasť týchto krajín v projektoch. SK delegácia tiež zopakoval návrh na zaradenie ďalšieho „topic-u“ do WP2018-2020:  “Efficient building processes and materials – towards the sustainable and affordable living” , ktorý bol pripravený v spolupráci NLC, Zvolen a ETP Forest-based Industry. Tento náš návrh podporili delegácie SE a B (ex-post tiež CZ a D).
V ďalšej diskusií  sa ČK vyjadrovali – okrem iného – tiež k návrhom “topic-ov“ zo stra-ny iných ČK. EK viaceré z nich prijala so statusom na ďalšie jednanie (aj SK návrh). Jej záverom požiadala EK ČK o zaslanie písomného stanoviska  k predloženému dokumentu (vlastne súhrn pripomienok, ktoré tu zazneli) do konca týždňa (t.j. do 17.3.2017)

P. Dröll  na záver zrekapituloval súhrn najčastejších komentárov/námietok k jednotli-vým oblastiam:
•	Rozpočet
•	HUBs a Pilot Lines
•	Medzinárodná spolupráca (Čína, India)
•	Topics
•	Všeobecné pripomienky
EK sa nimi bude zaoberať a pokračovať v diskusií na nasledujúcom 19. zasadaní PC-NMBP, ktoré sa bude konať 25.4.2017 v Bruseli. 

5.  Odporúčané závery:
Okrem trvale a stále opakovaných upozornení na slabú aktivitu a zapojenie sa SK do H2020 (viď správy z predchádzajúcich zasadaní PC)  je tu potreba začať pripravovať v spolupráci všetkých zainteresovaných (MŠ VVaŠ, MH, ďalšie príslušné ministerstvá, SAV, univerzity, priemyselné zväzy, a i.)  národné stanovisko k pripravovanej koncepcií následného programu po Horizonte 2020, ktorý sa na pôde EK už začína tvoriť.

6.   Prehľad prinesenej dokumentácie a miesto jej uloženia
Prejednávaný dokument pre prípravu pracovného programu NMBP na roky 2018-2020:  „WP2018-20_v1.5 Elements for discussion“  predstavuje ďalší krok na ceste k definitívnemu zneniu WP 2018 – 2020. Preto niektoré návrhy tém sú rozpracované detailnejšie ako v predchá-dzajúcich materiáloch (blízko k definitívnemu zneniu výzvy), niektoré menej alebo vôbec. Ma-teriál je zatiaľ dôvernej povahy, teda nevhodný na všeobecné zverejnenie, ale pre záujemcov o účasť v H2020 je k dispozícií – nahliadnutiu a konzultácií – u člena programového výboru NMBP.
Ostatné materiály sú tiež (zatiaľ) dôvernej povahy, pre členov programového výboru NMBP sú dostupné na portáli EK – CircaBC. 
Pre prejednanie národnými autoritami resp. vážnymi záujemcami o zapojenie sa do programu Horizont 2020 sú všetky dokumenty dostupné u člena PC-NMBP.

7.   Osobitne vyhodnotený očakávaný prínos ZPC
Aktuálne informácie o priebehu prípravy programu H2020 v oblasti NMBP na roky 2018-2020. informácie o nových  iniciatívach a aktivitách EK v oblasti NMBP.

8.    Spôsob zverejnenia výsledkov ZPC, prenos získaných informácií
Poznatky zo zasadania PC NMBP: na vedomie a v rámci príslušného odboru MŠ SR, prípadne MH SR. Niektoré závery zo zasadania PC NMBP sú dôverného charakteru (viď vyššie uvedené).

Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 17. 3. 2017
								
Správu schválil:  ......................................